KURZUS: Gazdaságföldrajz

MODUL: A népesség földrajza

5. lecke: A demográfia főbb mutatói, az ezekkel kimutatható földrajzi különbségek

|  | A lecke eredményes feldolgozásához, a megadott követelmények teljesítéséhez javasoljuk, hogy figyelmesen olvassa át a Gazdaságföldrajz című jegyzet 2.1. fejezetéhez tartozó tananyagot.
| A leckében ismerje meg az egyes demográfiai mutatók tartalmát, s a demográfiai és vándorlási jellemzők különbségeit a világban és a régiókban. A demográfiai jellemzők földrajzi elemzése (a népesség földrajza) az alábbiakat jelenti: a születések és halálozások, a népesség nem és kor szerinti összetételének területi vizsgálata, ezen jellemzők hosszú és rövid távú változásainak törvényszerűségei. Mindezekhez vizsgáljuk a népesség vándorlásának (migrációjának) jellemzőit is. A lecke során először ismerje meg azokat a mutatókat, amelyekkel egy térség demográfiája és vándorlási jellemzői leírhatók, tehát a születési ráta, a halálozási ráta, a termékenységi mutató, a természetes szaporodás meghatározását, amely megmutatja, hogy egy területen élő népesség (populáció) körében természetes módon hogyan változik a lélekszám. A korfából információt kaphatunk a különböző életkorú csoportokról, s a nemek közötti számbeli különbségekről, tehát a populáció nem és kor szerinti összetételéről. Vizsgálja meg a bemutatott országok korfáit! Tanulmányozza, hogy a különböző fejlettségű országok népessége körében hol, melyik korcsoport van többségben! Gondolkodjon el azon, hogy ez milyen konfliktusokhoz vezethet! A vándorlás vizsgálatánál ismerje meg a főbb mutatókat: oda- és elvándorlási ráta, vándorlási különbözet. Az egy területre (országba, megyébe, településre stb.) költözők, illetve onnan elköltözők számát, illetve ezek különbözetét tartalmazzák ezek a mutatók. A mellékelt térképeken figyelje meg, hogy a Földön és Magyarországon hol találhatók jelentős elvándorlási területek (hol negatív a különbözet, s hol találhatók olyan területek, amelyek vándorlási célterületek, ahol a különbözet pozitív!
| Tevékenységek
| A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
| Olvassa el figyelmesen, hogy hogyan változott és változik a Föld népessége a történelem során, s milyen változások várhatók a jövőben! Tanulja meg az egyes mutatók tartalmát (a születési és halálozási ráta, a természetes szaporodás, a termékenységi mutató, az oda- és elvándorlás, a vándorlási különbözet). Tematikus térképek (kartogramok) segítségével döntse el, hogy Magyarország és a Föld mely területein/országaiban tapasztalhatunk magas vagy alacsony szaporodási mutatókat. Tematikus térképek (kartogramok) segítségével döntse el, hogy Magyarország és a Föld mely területein/országaiban tapasztalhatunk vándorlási nyereséget, illetve veszteséget. Figyelje meg a korfa jellegzetességeit, melyik életkori csoportban vannak a legtöbben, kevesebben, milyen a korfa alakja, s párosítsa össze, hogy a különböző alakú korfákhoz milyen fő jellemző tartozik! Tanulja meg, hogy a különböző alakú korfák esetén milyen problémákkal kell számolnunk a jövőben! Összefoglalásként gyűjtse ki a Magyarországra jellemző népesedési és vándorlási állításokat!
| Követelmények
| A leckét akkor sikerült megfelelően elsajátítania, ha Ön képes
| A Föld népességszámának változására vonatkozó állításokról eldönteni, hogy igazak vagy hamisak. Listából kiválasztani az adott mutató helyes megfogalmazását. A mellékelt kartogram alapján kiválasztani egy listából a leginkább növekvő és csökkenő természetes szaporodást mutató térségeket. A mellékelt kartogram alapján kiválasztani egy listából a vándorlási nyereséggel, illetve veszteséggel jellemezhető térségeket. El tudja dönteni a korfákra vonatkozó állításokról, hogy igazak-e vagy hamisak. Képről felismerni a különböző típusú/alakú korfákat, s a fő jellemzőikhez párosítani tudja őket, valamint hozzájuk tud rendelni egy tipikus országot egy listából. Listából kiválasztani, hogy milyen összefüggés van egy adott típusú korfa, s a jövőben várható társadalmi konfliktusok között. Listából ki tudja választani azokat a népesedési és vándorlási állításokat, amelyek Magyarországra igazak.
| Önellenőrző teszt

|  | 1. Jelölje meg, hogy az alábbi állítások igazak, vagy hamisak!
A Föld népességszáma robbanásszerűen növekszik, de a növekedés gyorsulásának üteme már lassul. |
A Föld népességszáma robbanásszerűen növekszik, s a növekedés gyorsul. |
A Föld népesség napjainkban 6 és 6,5 milliárd fő közé tehető. |
A népesedési ciklus (a lakosságszám megduplázódásához szükséges idő) napjainkban mintegy 100 év. |
| 2. Kérdés: Mikor válik a természetes szaporodás értéke negatívvá (természetes fogyás jelensége)?
| Ha az egy nőre jutó élveszületések száma 1 alá csökken.
| Ha a születési ráta alacsonyabb a halálozási rátánál.
| Ha az elvándorlások száma alacsonyabb a születések számánál.
| 3. A mellékelt két kartogram segítségével döntse el, hogy Magyarország és a Föld mely térségeiben tapasztalhatunk természetes szaporodást, s hol természetes fogyást? Írja be a megfelelő betűjelet a jellemző mellé! Természetes szaporodás (a); természetes fogyás (b) Közel-Kelet A magyarországi nagyvárosokat körülvevő egyes agglomerációs települések Északkelet-Magyarország egyes kis falvai Dunántúli aprófalvak Budapest Közép-Európa Közép-Amerika
| 4. A mellékelt két kartogram segítségével döntse el, hogy Magyarország és a Föld mely térségeiben tapasztalhatunk vándorlási nyereséget, s hol veszteséget? Vándorlási nyereség (a); Vándorlási veszteség (b) Budapest Nagyvárosaink körül elhelyezkedő ún. agglomerációs települések Távoli aprófalvak Nyugat-Európa országai Etiópia USA Közép-Amerika
| 5. Jelölje meg, hogy az alábbi állítások igazak, vagy hamisak!
A korfa megmutatja egy területen/országban élő népesség kor szerinti összetételét. |
A korfából leolvashatjuk az aktuális születési rátát. |
A korfából megtudhatjuk a férfiak és nők arányát életkori csoportonként. |
A korfa alakjából következtethetünk a társadalom jövőbeli számszerű fejlődésére. |
A korfa alakjából következtethetünk a múltbeli demográfiai eseményekre. |
A korfából leolvashatóak a fő halálozási okok. |
A korfa egyéb adatok megjelenítésére nem alkalmas. |
| 6. Az alábbi ábrákon három korfát lát. Állapítsa meg a típusukat, s sorolja be hozzájuk a megnevezett országokat! (a) (b) (c) Fiatalodó Stagnáló Öregedő Magyarország Svédország Afganisztán Etiópia Csehország
| 7. Döntse el az alábbi állításról, hogy a tagmondatok tartalma igaz-e, s van-e összefüggés a két tagmondat között! Jelölje be a megfelelő válasz betűjelét!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
A nyugat-európai országokban a korfa alapja széles, fiatalodó, ezért ott a társadalombiztosítás befizetőinek az aránya mindig kisebb lesz. |
A | B | C | D | E
| 8. Döntse el az alábbi állításról, hogy a tagmondatok tartalma igaz-e, s van-e összefüggés a két tagmondat között! Jelölje be a megfelelő válasz betűjelét!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
A széles alapú korfa jellemző sok fejlődő országra, ezért azokban nem kell a közeljövőben az aktív korúak számának jelentős növekedésétől tartani. |
A | B | C | D | E
| 9. Döntse el az alábbi állításról, hogy a tagmondatok tartalma igaz-e, s van-e összefüggés a két tagmondat között! Jelölje be a megfelelő válasz betűjelét!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
A fejlett szociális piacgazdasággal rendelkező országok (pl. Svédország) szociális intézkedései miatt a termékenységi mutató meghaladja a 2-őt, így a korfájuk kiegyenlített.. |
A | B | C | D | E
| 10. Válassza ki a Magyarországra jellemző népesedési és vándorlási állításokat!
| A népesség száma lassú ütemben nő.
| A termékenységi mutató 1,3 körül mozog.
| A termékenységi mutató 2,2 körül mozog.
| Magyarországon természetes fogyás tapasztalható.
| A vándorlás célpontjai elsősorban a nagyvárosok és Budapest.
| A vándorlás célpontjai elsősorban a nagyvárosok agglomerációja.
| A korfa alapja keskeny, ezért a lakosság kor szerinti összetétele öregedő.
| A korfa középen (aktív korúak) széles, ezért hosszabb távon stabil a társadalombiztosítás helyzete.