KURZUS: Gazdaságföldrajz

MODUL: A népesség földrajza

6. lecke: A hosszú és rövidtávú demográfiai folyamatok

|  | A lecke eredményes feldolgozásához, a megadott követelmények teljesítéséhez javasoljuk, hogy figyelmesen olvassa át a Gazdaságföldrajz című jegyzet 2.2. fejezetéhez tartozó tananyagot.
| A leckéből először olvassa el figyelmesen a hosszú távú (több generáción keresztül zajló) demográfiai folyamatokra vonatkozó elméletet. Idézze fel hozzá az előző leckéből a születési ráta, a halálozási ráta, a természetes szaporodás és a termékenységi mutató fogalmát! Miközben elemzi a bemutatott demográfiai átmenet modelljének egyes szakaszait, tisztázza magában, hogy szakaszonként hogyan változnak a születési és halálozási számok, s miért. Leginkább azt figyelje meg, hogy a harmadik és negyedik szakasz között miért fordul csökkenésbe a születések száma!
| A rövid távú demográfiai jelenségek egy generáción belül jelentkező felfelé vagy lefelé kiugró születési és/vagy halálozási számok, amit valamely természetes (pl. éhínség) vagy mesterséges (háború, politikai ráhatás) hatás okoz.
| A jelen leckében megismerteket alkalmazza a következő leckében is, amikor Magyarország népesedésének története a téma, s népességünk történelmi alakulásában figyelje meg az ebben a leckében tanult általános törvényeket!
| Tevékenységek
| A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
| Olvassa el figyelmesen és tanulja meg "Demográfiai átmenet modelljére" vonatkozó fejezetet, használja a mellékelt ábrát! Figyelje meg, hogy az egyes szakaszokban mekkora és hogyan változik a születések és a halálozások száma. Keresse meg e jelenségek okait. Döntse el, hogy a különbözetük révén hogyan változik a népesség száma! A mellékelt térképek segítségével tanulja meg azt is, hogy a Föld különböző térségei mikor estek/esnek át a demográfiai átmenet egyes fázisain! Csoportosítsa a demográfiai jelenségeket rövid és hosszú távú kategóriák szerint. Tanulja meg Sundt törvényét.
| Követelmények
| A leckét akkor sikerült megfelelően elsajátítania, ha Ön képes
| Az egyes szakaszok jellemzőit hozzárendelni a megfelelő szakaszokhoz. Az egyes szakaszokat hozzárendelni térségekhez és korokhoz. Listából kiválasztani a születésszámok csökkenéséhez vezető okokat. Listából kiválasztani, hogy mely demográfiai jelenségek tartoznak a rövid, s melyek a hosszú távú kategóriába. Felsorolásból kiválasztani Sundt törvényét.
| Önellenőrző teszt

|  | 1. Az egyes állítások mellé írja be annak vagy azoknak a szakaszoknak a betűjelét, amelyekre érvényesek! (A betűket abc sorrendben, kisbetűkkel, szóköz nélkül, vesszővel elválasztva írja be! Például: a,c,d) Első szakasz (a); második szakasz (b); harmadik szakasz (c); negyedik szakasz (d) A születések száma magas A halálozások száma csökken A születések száma csökken A népességszám növekedése robbanásszerű A születések és a halálozások száma hasonló Időnként felléphet a természetes fogyás jelensége A tradicionális társadalomra jellemző A javuló egészségügyi ellátás miatt lecsökken a halálozások száma Magas létszámon stabilizálódik a népességszám
| 2. A demográfiai átmenet egyes szakaszainak betűjelét rendelje hozzá ahhoz a térséghez, illetve korhoz, ahol lezajlottak! Első szakasz (a); második szakasz (b); harmadik szakasz (c); negyedik szakasz (d) Európa a XIII. században Afrika középső és északi része napjainkban Nyugat-Európa a XIX. században Dél-Amerika jelenleg Európa országai jelenleg India a XX. század hetvenes éveiben India jelenleg
| 3. Mely okokkal magyarázható a születésszámok hosszú távú csökkenése!
| Politikai ráhatás, a kormányzatok születésszámot gátló intézkedései.
| A nők emancipációja, munkába állása, tanulása.
| A nők életében egyre később vállalt első gyermek.
| Az ENSZ erőteljes kampánya a fejlődő országokban.
| A társadalom és gazdaság átalakulása.
| A nem vallásos emberek arányának növekedése.
| A fogamzásgátlás technikáinak javulása.
| A modern társadalomban a szocializációs, ill. tanulási folyamat hosszabb és költségesebb.
| 4. Az alább bemutatott jelenségek közül melyek tartoznak a rövid távú, s melyek a hosszú távú demográfiai történések közé? Hosszú távú (a); rövid távú (b) A társadalmi elvárások miatti születésszám csökkenés A háborúk utáni "baby boom" Kedvezmények bevezetése (pl. GYES) Politikai intézkedések A nők emancipációja Járványok miatti halálozás Háborúk alatti születésszám kiesés Az egészségügy javulása miatt a halálozások számának csökkenése
| 5. Mit mond ki Sundt törvénye!
| Az egyszer bekövetkezett születésszám emelkedés generációnként újra ismétlődik, egyre csökkenő mértékben.
| A rövidtávú demográfiai jelenségek generációnként újra ismétlődnek, egyre csökkenő mértékben.
| A rövidtávú demográfiai jelenségek ötvenévente újra megismétlődnek.