KURZUS: Gazdaságföldrajz

MODUL: Területi különbségek a világgazdaságban

2. lecke: A területi különbségek kialakulását magyarázó főbb elméletek

|  | A lecke eredményes feldolgozásához, a megadott követelmények teljesítéséhez javasoljuk, hogy figyelmesen olvassa át a Gazdaságföldrajz című jegyzet 1.2. fejezetéhez tartozó tananyagot.
| A tananyag rövid összefoglalása
| A világgazdaság egyik legfontosabb jellemzője, hogy benne térbeli egyenlőtlenségek alakulnak ki. A gazdaság bizonyos területeken koncentrálódik, s magas jövedelmek képződnek, más területek viszont perifériává süllyednek (mint azt az előző leckében, Wallerstein elmélete kapcsán láttuk), s vannak gyakorlatilag használatlan területek is a Földön. Ráadásul az egyes korokban nem ugyanazok a területek számítanak fejlettnek, illetve fejletlennek, tehát a centrum térségek vándorolnak is a Földön. Kérdés, hogy miért alakulnak ki ezek a különbségek. Az alábbiakban néhány híres elmélet segítségével keresünk erre elméleti szintű magyarázatot. A jegyzetből megismerhető elméletek nem feltétlenül földrajzi indíttatásúak, általában a gazdaság (Rostow) és világgazdaság (Kondratyev) fejlődési folyamataival foglalkoznak, de vonhatunk le belőlük következtetéseket a földrajzi térben mutatkozó fejlettségi különbségekre vonatkozóan. Vannak közöttük tisztán gazdaságföldrajzi jellegű elméletek is (Perroux és Krugman).
| Tevékenységek
| A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
| Az eredményes elsajátításhoz olvassa át ismét az előző leckéből Wallerstein elméletét! Foglalja össze, hogy a különböző elméletek alapján mivel magyarázhatjuk a világgazdaságban kialakult fejlettségi különbségeket! Jegyezze meg Rostow "Nagy átalakulás elméletének" egyes szakaszaira vonatkozó jellemzőket. Értelmezze és mondja el a Perroux-elmélet alapján, hogy hogyan függ össze egy kulcságazat megtelepedése egy térség gazdasági fejlődésével, s az időben előre haladva hogyan változhat meg a növekedési pólus helyzete. Sorolja fel a jegyzet nélkül, hogy mi indítja el Kondratyev szerint a világgazdaság fejlődésének hosszú hullámait, s mi jellemző ezekre a hullámokra! Jegyezze meg, s könyv nélkül sorolja fel azokat a tényezőket, amelyek a gazdasági koncentrációra hatással vannak Krugman szerint! Értelmezze, hogy hogyan hat a szállítási költségek csökkenése a földrajzi helyek (régiók, városok) közötti gazdasági különbségek kialakulására!
| Követelmények
| A leckét akkor sikerült megfelelően elsajátítania, ha Ön képes
| A területi különbségek kialakulására vonatkozó állításokról el tudja dönteni, hogy azok igazak vagy hamisak. Párosítani az elméletekből következő, a térbeli különbségekre vonatkozó legfontosabb magyarázatokat az elméletekkel! Az egyes szakaszok jellemzőinek ismeretében sorba tudja rendezni a gazdasági átalakulás egyes fázisait. Az elmélettel kapcsolatos állításokról el tudja dönteni, hogy azok igazak vagy hamisak, illetve van-e összefüggés az állítások között. A növekedési periódusra vonatkozó állításokról el tudja dönteni, hogy igazak vagy hamisak. Az egyes társadalmi, gazdasági jelenségekről el tudja dönteni, hogy azok a földrajzi koncentráció vagy a dekoncentráció irányába hatnak. A szállítási költségek szintje, illetve változása, valamint a fejlettségek térbeli különbségeinek alakulása közötti összefüggésre vonatkozó állításokról el tudja dönteni, hogy azok igazak, vagy hamisak!
| Önellenőrző teszt

|  | 1. Jelölje meg, hogy az alábbi állítások igazak, vagy hamisak!
A világgazdaság hosszú felszálló ágait nem minden esetben indítják el bázisinnovációk. |
A Kondratyev-féle hosszú ciklusok felszálló ágai során gyakoribbak a társadalmi megrázkódtatások, átalakulások. |
A hosszú ciklusok hanyatló periódusában a rövidebb ciklusok depressziós szakaszai rövidebbek, míg a fellendülés hosszabb és erősebb. |
Kondratyev a világgazdaság fejlődésének hosszú hullámait az országokban több éven át megfigyelt adatsorokból (kamatráta, bérek, külkereskedelmi forgalom, naturális adatok) számította ki. |
| 2. Párosítsa az alábbi, a gazdasági fejlettség térbeli különbségeit magyarázó mondatokat azokkal az elméletekkel, amelyekből levezethetjük őket! Rostow "Nagy átalakulás elmélete" (a); Perroux "Növekedési pólus elmélete" (b); Wallerstein-Kondratyev közös magyarázat (c); Krugman "Új gazdaságföldajz" (d) A térbeli különbségek, a földrajzi koncentráció kialakulására nagy hatással van a közlekedési költség. A térség gazdasági fejlődése elindítható kívülről, egy kulcságazat oda telepítésével, amely a későbbiek során vonzza a többi kapcsolódó ágazatot. A térbeli koncentráció mértékét, a gazdaság "térbeli mintázatát" centrifugális és centripetális erők kölcsönhatása alakítja ki. A fejlettebb térségek a világgazdaság konjunkturális szakaszait jobban ki tudják használni, a leszálló ágakat kevésbé szenvedik meg. A tradicionális gazdaság és társadalom átalakulása modern gazdasággá a világ minden országában végbemegy, csak időbeli eltéréssel.
| 3. A megadott ismérvek alapján állítsa sorrendbe a Rostow-elméletéből megismert gazdasági átalakulási szakaszokat!
1. 2. 3. 4. 5. |  |
| 4. Döntse el az alábbi állításról, hogy a tagmondatok tartalma igaz-e, s van-e összefüggés a két tagmondat között! Jelölje be a megfelelő válasz betűjelét!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
A hosszú távú, öntörvényű, belső növekedés feltételei Perroux-nál egy növekedési láncreakciót elindító kulcságazat letelepedésével jönnek létre, mivel a gazdasági növekedés sohasem következik be egységesen valamely körzetben, inkább annak bizonyos részein koncentrálódik. |
A | B | C | D | E
| 5. Döntse el az alábbi állításról, hogy a tagmondatok tartalma igaz-e, s van-e összefüggés a két tagmondat között! Jelölje be a megfelelő válasz betűjelét!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
Az egyes fejlődési formák és szintek egy-egy centrumhoz kötődnek, ezért a fejlődési szintek és formák megváltozásával a centrumok áthelyeződnek. |
A | B | C | D | E
| 6. Az alábbi felsorolásból jelölje be, hogy mely jelenségek vezetnek földrajzi koncentrációhoz (centripetális hatás) és földrajzi dekoncentrációhoz (centrifugális hatás) a gazdaságban! Koncentráció (a); dekoncentráció (b) irányába hat. Hatalmas munkaerő piac, képzett munkaerő jelenléte Ingatlanárak növekedése Ásványi nyersanyagok használata Termőföld használata Kooperációs kapcsolatok lehetősége Jó közlekedési helyzet Képzetlen munkaerő igény
| 7. Döntse el az alábbi állításról, hogy a tagmondatok tartalma igaz-e, s van-e összefüggés a két tagmondat között! Jelölje be a megfelelő válasz betűjelét!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
Az egy egységre jutó szállítási költség a leginkább használt útvonalak mentén a legalacsonyabb, így a gazdaság szereplői számára a több fő közlekedési tengellyel rendelkező térségek előnyösebbek lesznek. |
A | B | C | D | E
| 8. Döntse el az alábbi állításról, hogy a tagmondatok tartalma igaz-e, s van-e összefüggés a két tagmondat között! Jelölje be a megfelelő válasz betűjelét!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
A szállítási költségek jelentősem csökkentek az elmúlt évtizedekben, ezért a periférikus térségekbe az ipar áttelepítése helyett a készterméket szállítják. |
A | B | C | D | E