KURZUS: Gazdaságföldrajz

MODUL: Az ipar és a mezőgazdaság elhelyezkedése

16. lecke: A klasszikus telephelyelméletek

|  | A lecke eredményes feldolgozásához, a megadott követelmények teljesítéséhez javasoljuk, hogy figyelmesen olvassa át a Gazdaságföldrajz című jegyzet 5.2. fejezetéhez tartozó tananyagot.
| Tevékenységek
| A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
| Vizsgálja meg figyelmesen Weber elméletének ábráját! Foglalja össze, hogy milyen módon csökkenthetők a költségek a megfelelő telephely választással az elmélet szerint. Tanulja meg a telephelysúly és az anyagindex fogalmát, s értelmezve tanulja meg a három alapesetet, amit Weber kidolgozott e két mutató használatára! Olvassa el, hogy mit jelent az "izodapan", s figyelje meg az ábrából, hogy hogyan osztják fel az izodapanok a teret! Olvassa el Lösch térgazdasági elméletét! Figyelje meg, hogy meddig terjed egy termelő piackörzetének határa, s a termelők számának növekedésével hogyan változik a piackörzetek alakja! Vesse össze ezt az elmélete Christaller elméletével (3.2 lecke). Olvassa el Isard optimalizáláson alapuló telephelyelméletét! Figyelje meg, hogy miben más az eddig megismert elméletekhez képest, melyek a termelés és telephelyválasztás térbeli elrendeződését magyarázták (Christaller, Thünen, Weber, Lösch)!
| Követelmények
| A leckét akkor sikerült megfelelően elsajátítania, ha Ön képes
| Ha ki tudja választani egy listából, hogy mely módon csökkenti Weber a termelési költségeket. Ha ki tudja választani a telephelysúly, az anyagindex és az izodapán fogalmát egy listából. Ha a telephelysúly, az anyagidnex és az izodapán kiemelt értékei és a telephelyválasztási döntéssel kapcsolatos ok-okozati összefüggésről el tudja dönteni, hogy az igaz vagy hamis. Ha ki tudja választani egy listából a piackörzet határának jellemzőjét! Ha a termelők számának változása és a piackörzetek módosulása közötti ok-okozati összefüggésről el tudja dönteni, hogy az igaz vagy hamis. Ha ki tudja választani egy listából Isard optimalizáláson alapuló telephelyelméletének új elemeit.
| Önellenőrző teszt

|  | 1. Hogyan éri el Weber a termelési költségek csökkentését?
| A fogyasztópiachoz legközelebbi telephely kiválasztásával.
| A munkaerő költségének optimalizálásával.
| A szállítási költségek optimalizálásával.
| 2. Rendelje hozzá az egyes magyarázatokhoz a megfelelő mutatót! A definíció mellé tegye a mutató betűjelét! Anyagindex (a), telephelysúly (b), izodapán (c) 1 tonna késztermék előállításához megmozgatott összes nyersanyag és a késztermék együttes súlya Az azonos költségszinttel jellemezhető térbeli pontokat összekötő önmagába záródó vonal 1 tonna késztermék előállításához mennyi beszállított nyersanyag szükséges Azokat a pontokat összekötő, önmagába záródó vonal, amelyen túl a költségek nagysága miatt már nem érhető el nyereség
| 3. Döntse el az alábbi állításról, hogy a tagmondatok tartalma igaz-e, s van-e összefüggés a két tagmondat között! Jelölje be a megfelelő válasz betűjelét!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
Egy beszállított nyersanyagot akkor tekintünk dominánsnak, ha a súlya nagyobb, mint a telephelysúly fele, ezért egy domináns nyersanyag jelenléte esetén az üzem a fogyasztópiac közelébe települ. |
A | B | C | D | E
| 4. Döntse el az alábbi állításról, hogy a tagmondatok tartalma igaz-e, s van-e összefüggés a két tagmondat között! Jelölje be a megfelelő válasz betűjelét!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
Ha a késztermék súlya kisebb a beszállított nyersanyagok súlyánál, az anyagindex nagyobb 1-nél, ezért ha az anyagindex nagyobb 1-nél, az üzem a fogyasztópiac mellé települ. |
A | B | C | D | E
| 5. Mit nevezünk kritikus izodapánnak?
| A legalacsonyabb költségszinttel jellemezhető térbeli pontokat összekötő önmagába záródó vonal.
| Azokat a pontokat összekötő, önmagába záródó vonal, amelyen túl a költségek nagysága miatt már nem érhető el nyereség.
| Az azonos költségszinttel jellemezhető térbeli pontokat összekötő önmagába záródó vonal
| 6. Meddig terjed egy termelő piackörzete Lösch elmélete szerint?
| Addig a vonalig, ahol a termék szállítási költsége felemészti a jövedelmet.
| Ameddig a termelő szállítási lehetőségei terjednek.
| Addig a vonalig, ahol a termék szállítási költségei az elérhető haszon 50%!-át érik el.
| 7. Válassza ki azokat az elemeket, amelyek Isard telephelyelméletében újdonságnak tekinthetők a korábbi elméletekhez képest!
| A termelési tényezők árai döntő módon függnek a termelés térbeli helyétől.
| A telepítési tényezők köre nem állandó, hanem folytonos változásban van.
| A telephelyek olyan sűrűn helyezkednek el a térben, hogy piackörzeteikkel teljesen kitöltik a teret.
| Bevezette a tényezők helyettesíthetőségének elvét.
| A szállítási minimumponttól egy település eltérítheti a telephelyet.
| Az eltérő termékvolumenekhez más-más optimális telephely is tartozhat.
| Felvetette az agglomeráció telephely vonzó képességének gondolatát.