KURZUS: Gazdaságföldrajz

MODUL: A települések földrajza

9. lecke: Városi funkciók, városhierarchia, városhálózat

|  | A lecke eredményes feldolgozásához, a megadott követelmények teljesítéséhez javasoljuk, hogy figyelmesen olvassa át a Gazdaságföldrajz című jegyzet 3.2. fejezetéhez tartozó tananyagot.
| Az előző leckében megállapítottuk, hogy a városok legfontosabb jellemzője, hogy bizonyos települési funkciókat más települések számára is ellátnak, ezért egy térség számára központi települések. A városok által ellátott speciális funkciók (a szakboltoktól a minisztériumokig) különböző gyakorisággal fordulnak elő városainkban. vannak olyan funkciók, amelyek minden városban megtalálhatók (vagy szükségesek lennének) (pl. szakorvosi rendelő, szakboltok, uszoda), sőt néha nagyobb községek is rendelkeznek velük (pl. papírbolt), vannak olyanok, amelyek csak néhányban (pl. klinikai ellátás), s mások csupán egyetlen városban (pl. minisztériumok). Az előfordulásuk gyakorisága szerint kimutathatjuk a városi funkciók hierarchiáját, így a különböző hierarchia szintű funkciókkal rendelkező városokat kategorizálhatjuk (térségi, megyei, regionális központok, főváros).
| Az egyes funkciók különböző nagyságú vonzáskörzetet alakítanak ki, azt a térséget, ahonnan az emberek az adott központba járnak az adott funkciót/szolgáltatást igénybe venni. Így városaink különböző nagyságú vonzáskörzettel rendelkeznek.
| A városok vonzáskörzetei felosztják a teret, megosztják egymás között az ellátási feladatokat, városhálózatokba szerveződnek.
| Mindezek mellett a leckében megismerkedünk Christaller központi hely modelljével, amelyben a különböző központok ideális elhelyezkedését mutatja be.
| Tevékenységek
| A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
| Rendezze sorba a városi funkciókat a hierarchia szintjük szerint! Párosítsa őket aszerint, hogy mely funkciók tartoznak egy térségi, megyei, regionális és országos központhoz. Tanulja meg a vonzáskörzet fogalmát! Foglalja össze a vonzáskörzet egyes övezeteinek (agglomeráció, domináns vonzás öve, hegemón vonzás öve, átmeneti öv) jellegzetességeit! Foglalja össze a Christaller által leírt optimális központhálózat-modellek (kereskedelmi, közlekedési és közigazgatási elvű rendszerek) fő jellemzőit (a központok sűrűsége, elhelyezkedése egymáshoz képest, az ellátott lakosság konstans értéke)!
| Követelmények
| A leckét akkor sikerült megfelelően elsajátítania, ha Ön képes
| Ha az egyes városi hierarchia szinthez hozzá tudja rendelni azokat a funkciókat, amelyek azon a szinten szükségesek. Ha ki tudja választani a vonzáskörzet megfogalmazását egy listából. Ha a vonzáskörzet egyes övezetihez hozzá tudja rendelni a sajátosságaikat. Ha ábráról felismeri a christalleri alapmodelleket, s el tudja dönteni, hogy mely állítások igazak rá.
| Önellenőrző teszt

|  | 1. Rendelje hozzá az egyes városi hierarchia szinthez az ott ellátandó feladatot. Térségi (a); megyei (b); regionális (c); főváros (d) Okmányiroda Uszoda Tudományegyetem Egyéb felsőoktatás Középfokú oktatás Klinikai ellátás Minisztérium Kiskereskedelmi szakboltok
| 2. Válassza ki a vonzáskörzet fogalmát!
| Az a térség, ahonnan a központi város jól megközelíthető.
| Az a térség, amelynek lakosai számára és helyett a város funkciókat lát el.
| A város körül 30 km sugarú térség.
| 3. Rendelje hozzá az urbanizáció jellemzőit a megfelelő földrajzi térségekhez. agglomeráció (a); domináns vonzás öve (b); hegemón vonzás öve (c); átmeneti öv (d). A városhoz a leginkább kötődik "Belső periféria" A települések kapcsolatrendszere döntően a város irányába mutat A kapcsolatok viszonylag nagy hányada irányul a város felé, jelentős a szerepe a helyi kisközpontoknak is. A városi funkciók decentralizációjával alközpontok alakulnak ki. Több város vonzáskörzete is hatással van rá. Jellemző a helyi munkavállalók nagy részének a városba ingázása Magas lehet a városból kiingázók száma is.
| A következő feladatok az alábbi ábrára vonatkoznak.
| 4. Melyik chritalleri rendszert láthatjuk az ábrán?
| Ez a kereskedelmi elvű rendszer.
| Ez a közlekedési elvű rendszer.
| Ez a közigazgatási elvű rendszer.
| 5. Jelölje meg, hogy mely állítások igazak az ábrán látható christalleri modellre!
Csak egész település tartozhat egy központhoz |
Itt a legnagyobb a központok száma |
A közlekedés-hálózat itt a legrövidebb |
Minden település főútvonalra esik |
Itt található a legkevesebb központ |
Itt helyezkedik el a fogyasztókhoz legközelebb központ |
| 6. Melyik chritalleri rendszert láthatjuk az ábrán?
| A központ 4 egységnyi népességet szolgál ki
| A központ 3 egységnyi népességet szolgál ki
| A központ 7 egységnyi népességet szolgál ki